《陈同年梦溪，甲戌春偕计北上，路过兴济，壁间有五言长律一章，墨沈犹新而不着姓氏。诗曰》
清代·马星翼

十载攻黄卷，千锤炼碧铜。诗书销气节，岁月老英雄。

偶着飞仙舄，常乘破浪风。锄奸头已断，论赏剑无功。

穑事催秧马，春游斗草虫。太平闲煞我，一笑绿云中。

作者简介：马星翼(1790 -1873)，字仲张（一字仲章），号东泉、东泉居士、绎阳子，祖籍山东，清嘉庆年间举人、大挑，官乐陵、临朐、招远、茌平等县教谕。